29వ భారతీయ అంతర్జాతీయ చలన చిత్రోత్సవం

29వ భారతీయ అంతర్జాతీయ చలన చిత్రోత్సవం 1998 జనవరి 10 నుండి జనవరి 20 వరకు న్యూఢిల్లీలో జరిగింది. ఆసియా డైరెక్టర్లు తీసిన సినిమాలతోనే ఈ ఫెస్టివల్ జరిగింది.

భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి.

విజేతలు 
 ఉత్తమ చిత్రం: గోల్డెన్ పీకాక్ అవార్డు: "వు టియాన్మింగ్" దర్శకత్వం వహించిన "ది కింగ్ ఆఫ్ మాస్క్స్" (చైనీస్ సినిమా)
 ఉత్తమ చిత్రం: సిల్వర్ పీకాక్ అవార్డు: "ఫర్హాద్ మెహ్రాన్ఫర్" దర్శకత్వం వహించిన "పేపర్ ఎయిర్ ప్లేయిన్స్" (ఇరానియన్ సినిమా)
 స్పెషల్ జ్యూరీ అవార్డు: సిల్వర్ నెమలి: " సంత్వానా బార్డోలోయ్" అస్సామీ సినిమా "అదజ్య"

మూలాలు 

సినిమా పురస్కారాలు
భారత అంతర్జాతీయ చలన చిత్రోత్సవం